Landets mest magtfulde fagboss Lizette Risgaard er kommet under massivt angreb fra egne rækker. Det sker, efter at formanden for Fagbevægelsens Fællesorganisation (FH) er kommet under anklage for at udvise krænkende adfærd overfor flere yngre mænd i fagforbundet. Hun skulle blandt andet have begramset yngre ansatte i FH og ungdomsorganisationen, mens hun har været øverste leder. Derfor er alt tillid til fagbossen væk, siger formanden for 3F Ungdom, Morten Ryom. - Det er vores kammerater, der er blevet berørt af det her. Det har været hårdt for dem at træde frem, og derfor skal fællesskabet bakke op om dem, siger han til TV2 Nord. Anklagerne om krænkelserne kom frem torsdag aften i Ekstra Blandet og Berlingske. Det fik Lizette Risgaard til at indkalde til krisemøde i FHs forretningsudvalg fredag morgen, hvor det endte med, at hun foreløbigt bliver på formandsposten, men at der indledes en ekstren advokatundersølgese af de påstående krænkelser. Men det er slet ikke nok for 3F Ungdom: - Vi så helst, at man sender Lizette (Risgaard, red.) hjem, og så får vi noget ro til at kigge på det her. Det er måden at gøre det på. For vi skal kunne garantere, at det ikke sker for andre, og man skulle være tryg ved at engagere sig i fagbevægelsen, siger Morten Ryom, der også har været nordjysk S-folketingskandidat. Så hun skal ikke gå af som formand? - Nu må vi se. Der kommer stadig ting frem løbende, siger Morten Ryom. - Lizette har taget det første skridt til at genopbygge tilliden, men der er ingen tvivl om, at den tillid er svær, hvis ikke næsten umuligt at genopbygge, siger han. Fagforening har trukket støtten Efter krisemødet har Lizette Risgaard givet flere interviews, hvor hun beklager og undskylder: - Jeg beklager dybt, og jeg giver en uforbeholden undskyldning til dem, der har oplevet, at jeg har udført upassende opførsel, siger den pressede fagboss til TV2. FH, som Lizette Risgaard står i spidsen for, er en paraplyorganisation for en række fagforeninger som 3F, HK og FOA. Dermed  er fagbossen Lizette Risgaard øvereste formand for ca. 1,4 millioner lønmodtagere. På et hovedbestyrelsesmøde senere fredag har HK valgt at trække støtten til formanden for Fagbevægelsens Hovedorganisation, Lizette Risgaard.

Referat:
Der indledes nu en ekstern advokatundersøgelse mod Lizette Risgaard.